CENTEL กำไร Q3/58 เติบโตแกร่งโบรกฯ แนะซื้อ อัพเป้าเป็น 46.50 บ.
บล.ซีไอเอ็มบี (ประเทศไทย) ระบุในบทวิเคราะห์ (17 พ.ย.) แนะนำ ซื้อ CENTEL โดยมีราคาเป้าหมาย 46.50 บาท หลัง Centel รายงานกำไรปกติไตรมาส 3/58 สูงกว่าประมาณการ 14% และ consensus 11%
17 พ.ย. 2558

บล.ซีไอเอ็มบี (ประเทศไทย) ระบุในบทวิเคราะห์ (17 พ.ย.) แนะนำ ซื้อ บริษัท โรงแรมเซ็นทรัลพลาซา จำกัด (มหาชน) หรือ CENTEL โดยมีราคาเป้าหมาย 46.50 บาท หลัง Centel รายงานกำไรปกติไตรมาส 3/58 สูงกว่าประมาณการ 14% และ consensus 11% เพราะ SG&amp;A ต่ำกว่าคาด
โดยรายงานกำไรปกติสูงที่ 294 ล้านบาทในไตรมาส 3/58 (+75% จากปีก่อน, +19% จากไตรมาสก่อน) โดยธุรกิจโรงแรมยังมีผลการดำเนินงานดีแม้จะเกิดเหตุระเบิดในกรุงเทพฯ ซึ่งเหตุการณ์นี้ทำให้บริษัทควบคุมค่าใช้จ่ายอย่างเข้มงวด
ส่งผลให้อัตราส่วน EBITDA เพิ่มขึ้นจาก 7.6% ในไตรมาส 3/57 และ 10.1% ในไตรมาส 2/58 เป็น 10.2% ในไตรมาส 3/58 โดยเชื่อว่า Centel จะเป็นหนึ่งในผู้ได้รับประโยชน์หลักจากสถิตินักท่องเที่ยวที่มีแนวโน้มแข็งแกร่งต่อเนื่องในปี 59 และยังคงเป็นหุ้น top pick สำหรับธีมท่องเที่ยว
โดยหลังปรับประมาณการกำไร ราคาเป้าหมายของ Centel จึงเพิ่มขึ้นจาก 45 บาทเป็น 46.50 บาท แต่ยังคงอิง P/E 24x (ค่าเฉลี่ย 5 ปี) ในปี CY17F โดยเล็งเห็นปัจจัยผลักดันราคาหุ้นจากสถิตินักท่องเที่ยวที่แข็งแกร่ง กำไรที่เติบโตสูงและการชนะดีล KFC
 